Stan Lee, creatorul personajelor precum Spider-Man şi Hulk, a murit luni, la vârsta de 95 de ani, informează TMZ.

Foto: Guliver/GettyImages

Citește și Ce spunea Stan Lee despre originile sale româneşti

Anunțul decesului a fost făcut de fiica lui, JC. O ambulanță a venit la locuința lui Stan Lee din Hollywood Hills, care l-a transportat la Centrul Medical Cedars-Sinai. Medicii de aici au declarat decesul.

Stanley Martin Lieber, cunoscut drept Stan Lee, s-a născut pe 22 decembrie 1922, la New York, din părinți evrei care au plecat din România: Celia Solomon și Jack Lieber.

A fost desenator, scriitor, editor, om de televiziune şi fost preşedinte al Marvel.

În colaborare cu mai mulţi artişti, precum Jack Kirby şi Steve Ditko, el a creat personajele Spider-Man, Hulk, Doctor Strange, Fantastic Four, Iron Man, Daredevil, Thor, X-Men, Black Panther și The Avengers.

A primit National Medal of Arts în 2008 şi a fost inclus în The Will Eisner Award Hall of Fame (1994) şi Jack Kirby Hall of Fame (1995).